kardosdrur/scandi-wiki huggingface dataset:
Bruden var i sort

Bruden var i sort () er en fransk thriller fra 1968, instrueret af François Truffaut.

Handling 

Filmen handler om Julie Kohler, der blev enke umiddelbart efter hun var blevet gift, idet hendes mand blev skudt på trappen foran kirken,
efter vielsen. Ingen ved hvor skuddet kom fra. Alligevel lykkes det Julie, efter at hun er blevet forhindret i at begå selvmord af sorg, at opspore de fem mænd, der var sammen om, at myrde hendes mand og slå dem ihjel en efter en.

Medvirkende 
 Jeanne Moreau som Julie Kohler
 Michel Bouquet som Coral
 Jean-Claude Brialy som Corey
 Michel Lonsdale som Rene Morane

Eksterne henvisninger 
 

Franske film fra 1968
Thrillerfilm fra Frankrig
Film instrueret af François Truffaut
Danske Fysioterapeuter

Danske Fysioterapeuter er en dansk faglig organisation og interesseforening for over 16.000 fysioterapeuter og fysioterapeutstuderende. Foreningen arbejder for at sikre fysioterapeuters faglige, økonomiske og arbejdsmæssige interesser og har holdninger til sundhedspolitiske emner som forebyggelse, sygdomsbehandling og genoptræning. Derudover rådgiver Danske Fysioterapeuter medlemmerne om forhold vedrørende arbejdslivet fra kontrakter, over løn og barsel til arbejdsmiljøproblemer og karriereudvikling.

Foreningens 12.000 erhvervsaktive medlemmer arbejder blandt andet i kommunerne (ca. 4.500), på hospitalerne (ca. 2.000) og på private klinikker (ca. 5.500). Omkring 650 ejer en klinik med ydernummer, og ca. 200 ejer en klinik uden ydernummer.

Siden den 1. april 2022 har Jeanette Præstegaard været foreningens formand.

Danske Fysioterapeuter er medlem af Sundhedskartellet, Forhandlingsfællesskabet og Akademikerne. Foreningen samarbejder med Din Sundhedsfaglige A-kasse DSA.

Overenskomster og aftaler

Danske Fysioterapeuter forhandler overenskomster for alle de offentligt ansatte medlemmer. Derudover har foreningen private overenskomster blandt andet med Falck Healthcare.

To interne sektioner i Danske Fysioterapeuter forhandler en såkaldt minimumskontrakt, der fastlægger, hvilke vilkår der som minimum skal opfyldes for fysioterapeuter ansat af andre fysioterapeuter.

Foreningen forhandler også den såkaldte sygesikringsoverenskomst med Danske Regioner og Kommunernes Landsforening for praktiserende fysioterapeuter med ydernummer.

Referencer

Eksterne henvisninger 
 fysio.dk, foreningens hjemmeside

Fysioterapeuter
Fagforbund under FH
Jordemoderforeningen

Jordemoderforeningen er navnet på den faglige forening, der varetager jordemødrenes og de jordemoderstuderendes interesser i Danmark (inklusiv Grønland). Fagforeningen blev stiftet i 1902, og havde i 2021  2.925 medlemmer.

Foreningen skiftede i 2004 navn fra Den Almindelige Danske Jordemoderforening (DADJ) til sit nuværende navn, Jordemoderforeningen.
Jordemoderforeningen  udgiver fagbladet Tidsskrift for Jordemødre, som udkommer 12 gange om året.

Foreningens formand var fra  2001 til 2019 Lillian Bondo, der blev  efterfulgt af Lis Munk.

Jordemoderforeningen er medlem af følgende organisationer:
 Sundhedskartellet
 AC (men var medlem af FTF indtil d. 31. december 2018)

Eksterne henvisninger 
 Jordemoderforeningens hjemmeside
Beretning 2020  på jordemoderforeningen.dk hentet 28.januar 2022

Noter 

Sundhedsvæsen i Danmark
Etableret i 1902
Fagforbund under FH
Goliatfugleedderkop

Goliatfugleedderkop (Theraposa blondi) er formentlig verdens største fugleedderkop målt efter størrelsen af dens benspænd, som kan være på mere end 30 cm. Edderkoppen kan nå op på en vægt på mere end 120 gram.

Det er en meget populær edderkop som hobbydyr. Det er imidlertid ikke en edderkop, man skal spøge med, da den hører til i den mere aggressive del af spektret.

Det er en såkaldt huleedderkop. Det vil sige at den graver en hule under f.eks. et råddent træ, en sten eller hvad der ellers virker passende for den. I fangeskab bruger de fleste et stykke kork eller bark.

Arten stammer fra Ecuador, hvor den lever i regnskoven. Derfor skal man, hvis man vil holde den som hobbydyr, lade edderkoppen leve i et miljø med høj luftfugtighed.

Såfremt en goliatfugleedderkop holdes i terrarium, skal terrariet helst være 60x45x45.

Eksterne henvisninger 
 Billeder af Theraphosa blondi i færd med at fortære sit bytte 
 Billeder af Theraphosa blondi i tarantula gallery. 
 Extreme Science Website  

Edderkopper
Professionsbachelor i ernæring og sundhed

Uddannelsen til professionsbachelor i ernæring og sundhed blev oprettet i 2002 og erstatter de tre tidligere sundhedsuddannelser til ernærings- og husholdningsøkonom, klinisk diætist og økonoma (sundhedsuddannet person, der er ansat i et køkken på et sygehus, plejehjem eller i en institution). 

Offentligt ansatte professionsbachelorer i ernæring og sundhed beskæftiger sig med vejledning af borgere og social- og sundhedsansatte inden for områderne kost, rengøring og hygiejne. Nogle arbejder i køkkener på hospitaler, plejehjem og i institutioner som køkkenledere eller cateringledere. Andre underviser som f.eks. husholdningslærere på husholdningsskoler, tekniske skoler og social- og sundhedsskoler. Visse professionsbachelorer er ansat i levnedsmiddelindustrien og som private ernæringskonsulenter.

Uddannelsen i ernæring og sundhed er en mellemlang videregående uddannelse (MVU), der varer 3 ½ år og fører frem til betegnelsen professionsbachelor i ernæring og sundhed.

Man har som færdiguddannet mulighed for at videreuddanne sig (eventuelt efter supplering) i fx sundhedsfaglig kandidatuddannelse eller læring og forandringsprocesser.

Professionsbachelorerne i ernæring og sundhed er organiseret i FaKD - Foreningen af Kliniske Diætister.

Professionsbachelorer i ernæring og sundhed, der har autorisation som klinisk diætist, er endvidere underlagt Sundhedsvæsenets Patientklagenævn.

Uddannelsessteder
 Professionshøjskolen Absalon i Slagelse.
 University College Syd i Haderslev.
 Københavns Professionshøjskole
 VIA University College i Århus

Eksterne henvisninger
 UddannelsesGuidens information om uddannelsen som professionsbachelor i ernæring og sundhed 
 UddannelsesGuidens information om arbejdet som ernærings- og husholdningsøkonom 
 UddannelsesGuidens information om arbejdet som klinisk diætist 
 UddannelsesGuidens information om arbejdet som økonoma 
 Foreningen af Kliniske Diætister. 
 Undervisningsministeriets bekendtgørelse af 20. marts 2006 om professionsbacheloruddannelsen i ernæring og sundhed
 Ernæring og sundhed Ankerhus 

Videregående uddannelser i Danmark
Sundhedsvæsen i Danmark
Stillingsbetegnelser inden for sundhed
Amylose

Amylose er et kulhydrat, og den ene af to slags stivelse der findes i planter. Det andet er amylopektin. Amylose er et uforgrenet polysaccharid, der består af lange kæder af glukose forbundet med α(1→4)-bindinger. Amylose kan nedbrydes af enzymet amylase, der binder glukosemolekyler af fra enderne af de lange kæder.

Kulhydrater
Polysakkarider
Ernærings- og husholdningsøkonom

En ernærings- og husholdningsøkonom er en sundhedsuddannet person, der typisk arbejder som husholdningslærer, forbrugerrådgiver eller i levnedsmiddelindustrien.

Uddannelsen til ernærings- og husholdningsøkonom blev i 2002 slået sammen med de to uddannelser til klinisk diætist og økonoma til den nye uddannelse professionsbachelor i ernæring og sundhed.

Siden 2002 har flere ernærings- og husholdningsøkonomer videreuddannet sig til professionsbachelorer i ernæring og sundhed, omend der stadig findes en del ernærings- og husholdningsøkonomer. En ernærings- og husholdningsøkonom arbejder på lige fod med PB'er. En EH'er har i sin undervisning haft fokus på andre områder end sundhed og ernæring. Det være sig rengøring, pædagogik og forbrugerspørgsmål.

Se også

 Professionsbachelor i ernæring og sundhed

Titler
Sundhedsvæsen
Mellemlange videregående uddannelser i Danmark
Stillingsbetegnelser inden for sundhed
Klinisk diætist

En klinisk diætist er en sundhedsuddannet person, der arbejder på hospitaler, i kommuner eller som selvstændig privatpraktiserende klinisk diætist. Kliniske diætisters hovedområde er diætbehandling af ernæringsrelaterede sygdomme.

Uddannelsen til klinisk diætist blev i 2002 slået sammen med de to uddannelser til ernærings- og husholdningsøkonom og økonoma til den nye uddannelse professionsbachelor i ernæring og sundhed. Siden da er uddannelsen til klinisk diætist en studieretning i uddannelsen til professionsbachelor i ernæring og sundhed.

Klinisk diætist er en beskyttet titel, der kun må benyttes af personer, der har fået autorisation som klinisk diætist fra Sundhedsstyrelsen.

Ved en urafstemning i 1992 blev der taget en kollektiv faggruppebeslutning om, at kliniske diætister fremover organiserer sig i egen faglig organisation, Foreningen af Kliniske Diætister (FaKD). FaKD udgiver faggruppens fagblad "Diætisten".

Eksterne henvisninger 

 Helbredsprofilen: Klinisk diætist – hvad kan en klinisk diætist? 

Videregående uddannelser i Danmark
Stillingsbetegnelser inden for sundhed
Offenbach

Offenbach har flere betydninger:

 Jacques Offenbach – en fransk komponist
 Offenbach am Main – en tysk by
 Kickers Offenbach – en tysk fodboldklub
PB

PB har flere betydninger:

 Pb, det kemiske symbol for grundstoffet bly
 PB forkortelse for en Professionsbachelor.
 PB er en forkortelse for Petabyte.
 pb er en forkortelse for privat besked.
Kost- og Ernæringsforbundet

Kost og Ernæringsforbundet er et dansk fagforbund, der organiserer følgende kost- og ernæringsfaglige grupper i Danmark (inklusiv Færøerne og Grønland):
 Professionsbachelorer i ernæring og sundhed samt professionsbachelorstuderende i ernæring og sundhed
 Ernærings- og husholdningsøkonomer
 Økonomaer (herunder køkkenledere)
 Procesteknologer med speciale i fødevarer samt procesteknologstuderende
 Ernæringsassistenter (herunder køkkenassistenter) samt ernæringsassistentelever

Forbundet blev grundlagt i 1923 som Økonomaforeningen og skiftede navn til det nuværende i 2005 som følge af at medlemsskaren efterhånden omfattede mange andre faggrupper end økonomaer. Kost og Ernæringsforbundet er forbund for godt 8.500 ernæringsprofessionelle. Foreningens formand har siden 2004 været økonoma Ghita Parry.

Medlemmerne arbejder med ernæring, mad og måltider, sundhedsfremme og forebyggelse, vejledning og behandling, produktudvikling og fødevaresikkerhed. De tilbereder sund og nærende mad til unge og ældre, raske og syge i skoler og institutioner, hospitaler og ældrepleje -  for sundhed er en ret.

Kost og Ernæringsforbundet arbejder politisk og strategisk for at varetage professionens interesser, forhandler løn og arbejdsvilkår for medlemmerne samt tilbyder juridisk bistand og faglig sparring.

Kost og Ernæringsforbundet er medlem af Sundhedskartellet. Forbundet var medlem af FTF, men har siden d. 1. januar 2019 været medlem af FH.

Fagforeningen udgiver fagbladet Kost, Ernæring & Sundhed, som udkommer 11 gange om året.

Eksterne kilder/henvisninger 
 Kost- & Ernæringsforbundets hjemmeside
 Magasinet Spis Bare 

Etableret i 1923
Sundhedsvæsen i Danmark
Fagforbund under FH
Danske Tandplejere

Danske Tandplejere (forkortet: DTP), tidligere Dansk Tandplejerforening er den faglige forening,

der varetager tandplejernes og de tandplejestuderendes interesser i Danmark.

Fagforeningen blev stiftet i 1974 og medlemstallet udgør 1.600 medlemmer (pr. 1. januar 2015).

Foreningens formand har siden 1999 været Elisabeth Gregersen.

Fagforeningen udgiver fagbladet Tandplejeren, som udkommer 6 gange om året.

Tandplejerforeningens engelske navn er: The Danish Association of Dental Hygienists.

Danske Tandplejere er medlem af følgende organisationer:

 Sundhedskartellet
 Forhandlingsfællesskabet
 FH (men DTP var tidligere medlem af FTF)
 Den internationale tandplejersammenslutning, International Federation of Dental Hygienists (IFDH)

Referencer

Eksterne henvisninger 

 Danske Tandplejeres hjemmeside

Tandplejere
Odontologi
Etableret i 1974
Fagforbund under FH
Tandplejere
Danske Fodterapeuter

Danske Fodterapeuter blev etableret i 1932 og er samlingspunkt for statsautoriserede fodterapeuter i Danmark. Brancheorganisationen har cirka 1.800 medlemmer og har kontor i Albertslund.

Foreningen varetager medlemmernes faglige, juridiske og økonomiske interesser. Stort set alle landets fodterapeuter er organiserede i Danske Fodterapeuter, og langt størstedelen af de godt 1800 medlemmer er selvstændige erhvervsdrivende. Danske Fodterapeuter forhandler overenskomst med den offentlige sygesikring på medlemmernes vegne.

Danske Fodterapeuter er medlem af Sundhedskartellet , FH (tidligere medlem af FTF) og International Federation of Podiatrists (FIP) . Danske Fodterapeuter er desuden medlemmernes talerør i medierne, blandt samarbejdspartnere og i relevante politiske fora. Foreningens medlemsblad er Fodterapeuten.

Foreningens formand er statsautoriseret fodterapeut Tina Christensen. Sekretariatschef er Lea Stentoft Berling.

Eksterne kilder, links og henvisninger 
 Danske Fodterapeuters hjemmeside

Fodterapeuter
Fagforbund under FH
Etableret i 1932
Lægemiddelindustri

Lægemiddelindustrien eller medicinalindustrien er en fællesbetegnelse for private virksomheder, der udvikler, forsker i lægemidler, fremstiller og/eller markedsfører lægemidler.

I Danmark er lægemiddelvirksomheder samlet i brancheforeningen Lægemiddelindustriforeningen (Lif).

Globalt salg

Se også 
 Bioteknologiindustri (biotekindustri)
 Levnedsmiddelindustri (fødevareindustri)
 Kemiske industri (kemikalieindustri)

Referencer

Eksterne henvisninger 
 Lægemiddelindustriforeningen (Lif)
Bioteknologiindustri

Bioteknologiindustrien eller biotekindustrien er en fællesbetegnelse for private virksomheder, der forsker i brugen af levende organismer til fremstilling af f.eks. fødevarer eller lægemidler ved hjælp af gensplejsning, genteknologi eller andre metoder.

Se også 
 Bioteknologi
 Lægemiddelindustri (medicinalindustri)
 Levnedsmiddelindustri (fødevareindustri)
 Kemiske industri (kemikalieindustri)

Industri
Fødevareindustri

Levnedsmiddelindustri eller fødevareindustri er en fællesbetegnelse for private virksomheder, der forsker i, udvikler, fremstiller og/eller markedsfører fødevarer og levnedsmidler.

Levnedsmiddelvirksomheder i Danmark er samlet i brancheforeningen FødevareIndustrien, som er en del af Dansk Industri.

Se også
 Fødevarer
 Levnedsmidler
 Bioteknologiindustri (biotekindustri)
 Lægemiddelindustri (medicinalindustri)
 Kemiske industri (kemikalieindustri)

Eksterne henvisninger
 FødevareIndustrien
Kemiske industri

Den kemiske industri eller kemikalieindustrien er en fællesbetegnelse for private virksomheder, der udvikler, forsker i, fremstiller og/eller markedsfører en lang række stoffer, som gennem kemiske processer omdannes til kemiske produkter som f.eks. benzin, lægemiddelstoffer eller rengøringsmidler.

I Danmark er kemiske virksomheder samlet i brancheforeningen Kemikaliebranchen.

Se også 
 Bioteknologiindustri (biotekindustri)
 Levnedsmiddelindustri (fødevareindustri)
 Lægemiddelindustri (medicinalindustri)

Eksterne henvisninger 
 Kemikaliebranchen 

Industri
Industri
Philip Younghusband

Philip "Phil" Younghusband (født 4. august 1987 i Ashford, Middlesex, England) er en engelsk-filippinsk fodboldspiller, som spiller i Davao Aguilas. Han har tidligere spillet for blandt andet Esbjerg fB og Chelsea.

Hans far er englænder, og hans mor er filippiner.

Phil Younghusband er hovedsageligt angriber, men kan også spille på midtbanen. Han har spillet i Chelsea siden 10-årsalderen.

Desuden er han filippinsk landsholdsspiller og har også spillet flere ungdomslandsholdskampe.

Eksterne henvisninger 

Fodboldspillere fra England
Fodboldspillere fra Filippinerne
Fodboldspillere fra Chelsea F.C.
Fodboldspillere fra Esbjerg fB
Ågerup (Holbæk Kommune)

Ågerup er en bebyggelse i Ågerup Sogn i Nordvestsjælland. Der bor ca. 500 mennesker og er omkring 200 huse (i hele sognet). Ågerup er smeltet sammen med Vipperød til ét samlet byområde. I bebyggelsen ligger Ågerup Kirke, og der er skole samt en rideskole. Bydelen ligger i Holbæk Kommune og hører til Region Sjælland.

Eksterne links 
 Kirkerne i Vipperød – officiel website for Ågerup samt Sdr. Asmindrup & Grandløse sogne og kirker

Vipperød
Bydele og forstæder i Danmark
Dioh Williams

Dioh Williams er en liberiansk professionel fodboldspiller. Han er angriber og måler 186 cm. Dioh Williams spiller for Gefle IF i Sverige. Han spillede før det for BK Häcken, hvorfra han i 2007 var kommet til AGF på en 4 årig kontrakt for omkring 6,5 mio. dkr. Dette gjorde ham til det dyreste indkøb i AGF's historie. Dog havde AGF ikke selv lagt pengene ud, idet Williams var købt i et playersponsorat, hvor AGF ejede 50 procent, Bricks A/S 25 procent og investorgruppen ejer de sidste 25 procent.

Stig Tøfting har tidligere spillet med liberianeren og udtaler følgende om ham:
"Dioh er en af mine rigtig gode venner, som jeg naturligvis gerne vil hjælpe, og som du ved, har jeg jo heller ikke ligefrem noget imod AGF. Dioh er rigtig god. Jeg mener, at han har potentiale til at blive et af de bedste køb i dansk fodbold. Umiddelbart er han spinkel at se på, men han er faktisk meget fysisk stærk, samtidig med at han er hurtig og har et godt spark. Men det mest fantastiske er hans driblinger. Han kan lave nogle ting, som man ser meget sjældent i dansk fodbold. En "Henry-type" – dog uden helt at nå hans niveau – endnu"

Eksterne kilder/henvisninger 

 Stig om Dioh 
 Artikel i Stiften om Dioh 
 AGF artikel om Dioh 

Fodboldspillere fra Liberia
Fodboldspillere fra BK Häcken
Fodboldspillere fra AGF
Personer fra Monrovia
Kontorfællesskab

Et kontorfællesskab anses i mange tilfælde som det samme som et kontorhotel. I nogle tilfælde bruges begrebet kontorfællesskab også i tilfælde hvor flere virksomheder går sammen i et fællesskab og deler et kontorlejemål. Kontorfælleskaber er oftest brugt af mindre virksomheder, der ikke har behov for eller resurser til at leje et helt kontorlokale eller kontorejendom. I et kontorfællesskab lejer man et kontor med tilhørende services såsom reception, internet og rengøring, samt adgang til fælles faciliteter såsom mødelokaler og kantine, oftest med alt inkluderet i en fast månedlig pris. Typisk er der tale om en lavere husleje i et kontorfællesskab end ved at leje et helt kontor. Mange vælger en kontorplads grundet muligheden for socialt samvær med andre selvstændige. Kontorfællesskaber tilbyder muligheden for at netværke med andre iværksættere på daglig basis.

Kontorfællesskaber er blevet populære i Danmark som moderne arbejdsmiljøer. Der findes et bredt udvalg af kontorfællesskaber rundt omkring i landet, som tilbyder fleksible arbejdsrum og et livligt fællesskab. Mange iværksættere, freelancere og virksomheder vælger kontorfællesskaber som en måde at netværke, samarbejde og finde inspiration.

København har en rig historie med kontorhoteller, der strækker sig tilbage til begyndelsen af det 20. århundrede. Et af de ældste og mest ikoniske kontorhoteller i byen er Industriens Hus, der blev opført i 1918 som et sted for industrielle og kommercielle virksomheder at drive deres forretning. Siden da er flere kontorhoteller dukket op i København, og de har spillet en vigtig rolle i byens erhvervsliv og udviklingen af innovative arbejdsfællesskaber. I dag er København fortsat et knudepunkt for coworking og kontorfællesskaber, der tiltrækker en bred vifte af fagfolk fra forskellige brancher.

Erhvervsliv
Fællesskab
Næbhassel

Næbhassel (Corylus cornuta), også skrevet Næb-Hassel, er en løvfældende busk med en opret, åben vækst. Nødderne er spiselige.

Beskrivelse 
Barken er først lysegrøn og håret. Senere bliver den lyst rødbrun og glat. Gamle grene kan have en glat og grå bark. Knopperne er spredte, rødbrune og ægformede. Bladene er bredt ovale med groft tandet rand. Oversiden er græsgrøn, mens undersiden er mere grå på grund af et tæt hårlag. Høstfarven er gulbrun.

Hun- og hanblomster sidder adskilt som sædvanligt hos hassel. De hanlige er samlet i rakler, der farves gule af pollen i april. De hunlige ses kun som røde, krøllede støvfang fra spidsen af enkelte knopper. Frugterne er nødder, der sidder beskyttet inde i lange haser, der er forlænget langt ud over nødden, så de danner et "næb". Hasen er forsynet med tornagtige tråde, som knækker af og kan bore sig ind i huden, hvor de irriterer.

Rodnettet er kraftigt, dvs. både dybtgående og vidt udbredt.

Højde x bredde og årlig tilvækst: 6 x 3 m (30 x 20 cm/år). Se dog angivelserne om varieteterne neden for.

Hjemsted 
Næbhassel findes i det meste af Nordamerika, lige fra det sydlige Canada til Georgia og vestpå til Californien. Alle steder foretrækker arten let skyggede skove, lysninger eller skovbryn.

Ved Mount Rushmore ses den i et plantesamfund sammen med bl.a. amerikansk asp, Aralia nudicaulis, burreeg, Maianthemum canadense, papirbirk og Viola canadensis.

Anvendelse 
I Nordamerika bruges nødderne som en delikatesse.

Billeder

Varieteter 
 Corylus cornuta var. cornuta, som findes i det østlige USA, og som er en mellemstor busk (op til 4m høj) med et mere end 3 cm langt "næb".
 Corylus cornuta var. californica, som findes i det vestlige USA, og som er en stor busk (op til 8 m høj) med et "næb", der er under 3 cm langt.

Note

Eksterne henvisninger 
 PLANTS Database (Plants.usda.gov): Beaked Hazel med blandt andet udbredelseskort og billeder 

Nytteplanter fra Amerika
Buske
Hassel
Stripped (Rolling Stones-album)

Stripped er et livealbum fra The Rolling Stones, og det blev udgivet i 1995. Det blev optaget mens de var på deres Voodoo Lounge Tour til fordel for deres album Voodoo Lounge. Stripped udmærkede sig blandt bandets øvrige liveudgivelser ved at indeholde en blanding af numre fra små klubscener til live indspilninger i studiet, og indeholdte både kendte og mindre kendte numre fra tidligere album.

Studieindspilningerne blev optaget over to omgange. Først mellem den 3. – 5. marts i Tokyo og den 23. – 26. juli i Lissabon. Liveindspilningerne var fra Olympia Theatre i Paris, og fra Paradiso Club i Amsterdam. 

Indspilningerne præges af en uformel og afslappet atmosfære, og med stort indslag fra akustiske instrumenter. Cd'en indeholder bonusmateriale med blandt andet videooptagelser af "Shattered" og ”Tumbling Dice”, samt en alternativ version af Bob Dylans klassiker ”Like A Rolling Stones”. Der er også interviews fra Mick Jagger, Keith Richards, Ron Wood og Charlie Watts.  

Det blev udgivet i 1995 som deres andet album sammen med Virgin Records, og Stripped blev godt modtaget med den afslappethed og naturlighed den havde. Den fik en niendeplads på hitlisterne i både England og USA, hvor den solgte platin. Singlen "Like a Rolling Stone" blev nummer 12 i England, og et radiohit i USA. Den blev efterfulgt af ”Wild Horses” i 1996.

Spor 
	
Alle sangene er skrevet af Mick Jagger og Keith Richards undtaget hvor andet er påført.

"Street Fighting Man" – 3:41 
 Optaget live i Amsterdam den 26. maj 1995.  
"Like a Rolling Stone" (Bob Dylan) – 5:39 
"Not Fade Away" (Norman Petty/Charles Hardin) – 3:06 
"Shine a Light" – 4:38 
"The Spider and the Fly" (Nanker Phelge) – 3:29 
"I'm Free" – 3:13 
"Wild Horses" – 5:09 
"Let It Bleed" – 4:15 
"Dead Flowers" – 4:13 
 Numrene 2 og 9 blev optaget live i London den 19. juli 1995. 
"Slipping Away" – 4:55 
"Angie" – 3:29 
 Numrene 4, 8 og 11 blev optaget live i Paris den 3. juli 1995.  
"Love in Vain" (Trad. Arr. Mick Jagger/Keith Richards) – 5:31 
"Sweet Virginia" – 4:16 
 Numrene 3, 6 og 13 er optaget live i studiet i Lissabon fra 23 – 26. juli 1995.  
"Little Baby" (Willie Dixon) – 4:00 
 Numrene 5, 7, 10, 12 og 14 er optaget live i studiet i Tokyo fra 3 – 5. marts 1995.  
"Black Limousine" – 3:34 
 Ektra nummer kun i Japan. 

Livealbum fra 1995
Rolling Stones-livealbum